Ο **Λίβανος** είναι μία κοινοβουλευτική δημοκρατία στην οποία διεξάγονται **βουλευτικές** **εκλογές** κάθε 4 χρόνια καθώς και **δημοτικές εκλογές**. Το εκλογικό σύστημα του Λιβάνου είναι ιδιαίτερα περίπλοκο για να διασφαλιστεί η δίκαιη αντιπροσώπευση στην βουλή όλων των αναγνωρισμένων θρησκευτικών κοινοτήτων. Κάθε τέτοια κοινότητα έχει έναν συγκεκριμένο αριθμό εδρών στην βουλή, όπως καθορίζεται από το Σύνταγμα του Λιβάνου, το οποίο με την σειρά του είναι αποτέλεσμα της Συμφωνίας του Ταΐφ του 1989. Η συμφωνία αυτή τερμάτισε τον Λιβανικό Εμφύλιο Πόλεμο.

Εκλογικό σύστημα βουλευτικών εκλογών
------------------------------------

  Μαρωνίτες: 34 έδρες  Ελληνορθόδοξοι: 14 έδρες  Έλληνες Καθολικοί: 8 έδρες  Αρμένιοι Καθολικοί: 1 έδρες  Αρμένιοι Ορθόδοξοι: 5 έδρες  Προτεστάντες: 1 έδρα  Άλλες Χριστιανικές μειονότητες : 1 έδρα  Σουνίτες: 27 έδρες  Σιίτες: 27 έδρες  Δρούζοι: 8 έδρες  Αλαουίτες: 2 έδρες
Σύμφωνα με το σύνταγμα του Λιβάνου, τόσο οι Χριστιανοί όσο και οι Μουσουλμάνοι θα έχουν τον ίδιο αριθμό εδρών στην Βουλή των Αντιπροσώπων. Δεδομένου ότι το κοινοβούλιο αποτελείται από 128 έδρες συνολικά, τότε κάθε μια από τις δύο μεγάλες θρησκείες που προαναφέρθηκαν θα έχουν 64 έδρες στην βουλή. Στην συνέχεια, όμως, κάθε θρησκεία υποδιαιρείται σε επιμέρους θρησκευτικές κοινότητες. Κάθε τέτοια κοινότητα λαμβάνει έναν αριθμό εδρών ανάλογο του συνολικού πληθυσμού της θρησκευτικής ομάδας. Τελικά, η κατανομή των εδρών της βουλής είναι η εξής:

Κατανομή εδρών στις θρησκευτικές κοινότητες| Ομολογία | Έδρες |
| --- | --- |
| Μαρωνίτες | 34 |
| Ελληνορθόδοξοι | 14 |
| Έλληνες Καθολικοί | 8 |
| Αρμένιοι Ορθόδοξοι | 5 |
| Αρμένιοι Καθολικοί | 1 |
| Προτεστάντες | 1 |
| Άλλες χριστιανικές μειονότητες | 1 |
| Σύνολο Χριστιανών | 64 |
| Σουνίτες | 27 |
| Σιίτες | 27 |
| Δρούζοι | 8 |
| Αλαουίτες | 2 |
| Σύνολο Μουσουλμάνων | 64 |
| Σύνολο | 128 |

Οι εκλογικές περιφέρειες του Λιβάνου, σύμφωνα με τον εκλογικό νόμο του 2017. 
Ο Λίβανος διαιρείται, σύμφωνα με τον τελευταίο εκλογικό νόμο, σε 17 εκλογικές περιφέρειες. Κάθε εκλογική περιφέρεια εκλέγει έναν ορισμένο αριθμό βουλευτών. Η θρησκευτική ομάδα στην οποία ανήκουν οι βουλευτές που θα εκλεγούν είναι προκαθορισμένη από πριν. Έτσι, σε κάποιες εκλογικές περιφέρειες μπορεί να εκλέγονται μόνο Μαρωνίτες και Σιίτες βουλευτές, ενώ σε κάποια άλλη Σιίτες, Δρούζοι, Σουνίτες και Έλληνες Ορθόδοξοι βουλευτές

Πρόσφατες βουλευτικές εκλογές
-----------------------------

### Βουλευτικές εκλογές 2022

Κύριο λήμμα: Λιβανικές γενικές εκλογές 2022
Οι πιο πρόσφατες βουλευτικές εκλογές διεξήχθησαν στις 15 Μαΐου του 2022. Ήταν οι πρώτες βουλευτικές εκλογές που διοργανώνονταν έπειτα από τις μαζικές διαδηλώσεις του 2019, καθώς και την έκρηξη στο λιμάνι της Βηρυτού, το 2020. Σε αυτήν την φάση ο Λίβανος βρισκόταν στην μέση μία βαθύτατης οικονομικής κρίσης. Από τις εκλογές, η Χεζμπολάχ και οι σύμμαχοί της έχασαν την πλειοψηφία στο κοινοβούλιο, ενώ εκλέχτηκε και ένας μικρός, αλλά καθόλου αμελητέος αριθμός μεταρρυθμιστών βουλευτών.

### Βουλευτικές εκλογές 2018

Κύριο λήμμα: Βουλευτικές εκλογές του Λιβάνου (2018)
Από τις εκλογές, η Χεζμπολάχ και οι σύμμαχοί της κέρδισαν μία καθαρή πλειοψηφία στην βουλή. Ταυτόχρονα, το Μελλοντικό Κόμμα, του Σαάντ Χαρίρι υπέστητε βαριά ήττα. Οι εκλογές διεξήχθησαν έπειτα από 5 χρόνια καθυστέρησης. Ενώ, δηλαδή, ήταν κανονικά προγραμματισμένες να γίνουν το 2013, το κοινοβούλιο επέκτεινε πολλές φορές την διάρκεια της θητείας του, προφασιζόμενο την ανάγκη για εκλογική μεταρρύθμιση πριν τις επόμενες εκλογές, καθώς και την έλλειψή ασφάλειας λόγω του Συριακού Εμφυλίου Πολέμου.

Προεδρικές εκλογές
------------------

### Πρόσφατες προεδρικές εκλογές (2022-23)

Κύριο λήμμα: Λιβανικές προεδρικές εκλογές 2022-23
### 1936-2016

Προηγουμένως, εκλογή Προέδρου έγινε τα έτη 1936, 1943, 1948, 1952, 1958, 1964, 1970, 1976, 1982 (Αύγουστος), 1982 (Σεπτ.), 1989 (5 Νοεμ.), 1989 (24 Νοεμ.), 1998, 2008 και 2014–2016.

Παραπομπές
----------

1. 1 2  «Lebanon's election system». *www.aljazeera.com* (στα Αγγλικά). Ανακτήθηκε στις 14 Ιουνίου 2022.
2. ↑  «Municipal Politics in Lebanon». *MERIP* (στα Αγγλικά). 5 Οκτωβρίου 2016. Ανακτήθηκε στις 14 Ιουνίου 2022.
3. ↑   Αρχειοθετήθηκε 2020-11-25 στο Wayback Machine. The Lebanese Electoral System. Inernational Foundation for Electoral Systems. Μάρτιος 2009. (στα Αγγλικά). Ανακτήθηκε στις 14/6/2022
4. ↑  CNN, Tamara Qiblawi, Charbel Mallo and Ben Wedeman. «Hezbollah's coalition loses parliamentary majority in Lebanon's first vote after uprising, financial collapse». *CNN*. Ανακτήθηκε στις 14 Ιουνίου 2022.
5. ↑  «Lebanon: Freedom in the World 2022 Country Report». *Freedom House* (στα Αγγλικά). Ανακτήθηκε στις 14 Ιουνίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εκλογές στον Λίβανο** |

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ασία |
| --- |
|  |
| Ανεξάρτητα κράτη | 
* Αίγυπτος
* Αζερμπαϊτζάν
* Ανατολικό Τιμόρ
* Αρμενία
* Αφγανιστάν
* Βιετνάμ
* Βόρεια Κορέα
* Γεωργία
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν
* Καμπότζη
* Κατάρ
* ΛΔ Κίνας
* Κιργιζία
* Κουβέιτ
* Κύπρος
* Λάος
* Λίβανος
* Μαλαισία
* Μαλδίβες
* Μιανμάρ
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Ρωσία
* Σαουδική Αραβία
* Σιγκαπούρη
* Σρι Λάνκα
* Συρία
* Ταϊλάνδη
* Τατζικιστάν
* Τουρκία
* Τουρκμενιστάν
* Υεμένη
* Φιλιππίνες
 |
|  |
| Κράτη με περιορισμένη αναγνώριση | 
* Αμπχαζία
* Ναγκόρνο-Καραμπάχ
* ΤΔΒΚ
* Παλαιστίνη
* Νότια Οσετία
* Δημοκρατία της Κίνας (Ταϊβάν)
 |
|  |
| Εξαρτημένα και άλλα εδάφη | 
* Βρετανικό Έδαφος Ινδικού Ωκεανού
* Νησί των Χριστουγέννων
* Νησιά Κόκος
* Χονγκ Κονγκ
* Μακάου
 |

 |